Subject: Sisendipalve: HKS2 turustabiilsusreservi muudatusettepanek
From: "Eliise Merila" <[email-masked]>
Cc: "Annika Varik" <[email-masked]>
Date: Mon, 5 Jan 2026 16:30:51 +0200

Head koostööpartnerid!

Euroopa Komisjon avaldas hiljuti 
<https://ec.europa.eu/transparency/documents-register/detail?ref=COM(2025)738&lang=et> 
ettepaneku heitkoguste kauplemise teise süsteemi (HKS2) 
turustabiilsusreservi muutmiseks.

HKS2 direktiiv võeti EL tasandil vastu 2023. aastal ning pidi rakenduma 
täies ulatuses 2027. aastast, kuid süsteemi täismahus rakendumist (so CO2 
kompenseerimiskohustust) lükati ELis aasta võrra edasi, st 2028. aastani. 
Vastuseks mitmete liikmesriikide tõstatud murele, et HKS2 süsteemi 
rakendumine toob kaasa hinnatõusu transpordikütustele ja hoonete kütmisele 
tuli Euroopa Komisjon välja HKS2 ühikuhinna stabiliseerimise ettepanekuga. 
Turustabiilsuse mehhanismi ettepanek peaks tagama süsteemi esimestel 
aastatel ühikuhinna jäämise keskmiselt 45 eurole või madalamale (2020. a 
hindades). Sellega luuakse mehhanism, mis võimaldab ühikuhinna üle 45 euro 
tonni kohta tõustes turule aastas 80 miljonit lisaühikut suunata kuni 2029.a 
lõpuni. Lisaks pikendatakse reservis hoitavate HKS2 ühikute kehtivust pärast 
2030. aastat.

Komisjoni pressiteate leiab: 
<https://climate.ec.europa.eu/news-other-reads/news/commission-proposes-targeted-adjustments-market-stability-reserve-decision-support-smoother-start-2025-11-27_en?prefLang=et> 
https://climate.ec.europa.eu/news-other-reads/news/commission-proposes-targeted-adjustments-market-stability-reserve-decision-support-smoother-start-2025-11-27_en?prefLang=et

Ettepanekut arutatakse edasi liikmesriikide vahel ja Euroopa Parlamendis. 
Läbirääkimistega soovitakse jõuda lõpule kiiresti –eesmärk jõuda 
liikmesriikide vahel ühispositsioonile lähema 2 kuu jooksul, mille järel 
alustada trilooge Euroopa Parlamendiga.

Ettepaneku kohta on kavas koostada Vabariigi Valitsuse seisukohad, milleks 
palume ka teie arvamusi (sh tervitaksime väga tagasisidet küsimustele nagu 
kas näete, et lisatavate ühikute hulk on piisav hinnastabiilsuse 
tagamiseks?; kas ja kuidas mõjutaks ettepanek potentsiaalset hinnatõusu HKS2 
kohaldusalas?) tähtajaga 13.01 ([email-masked] 
<mailto:[email-masked]> ; 
[email-masked] 
<mailto:[email-masked]> ).  Seisukohtadega on kavas 
jõuda Vabariigi Valitsuse istungile jaanuaris.

Lugupidamisega,

Eliise Merila
EL teemade valdkonnajuht | Välissuhete osakond

Head of EU affairs | Department of International Affairs
+372 626 2843 |  <mailto:[email-masked]> 
[email-masked]
Kliimaministeerium | Suur-Ameerika 1, 10122 Tallinn, Eesti
 <http://www.kliimaministeerium.ee> www.kliimaministeerium.ee